Konsertti- ja kongressitalo Mikaeli - Suomen kiinnostavin tapahtumatalo

Lauluyhtye Rajaton - Rajaton syksy
2023-10-26 19:00 (Europe/Helsinki)
Rajaton on Suomen tunnetuin ja pitkäikäisin a cappella -yhtye, joka tunnetaan erityisesti kekseliäästä ohjelmistostaan ja teknisestä taituruudestaan. Lauluyhtye on kysytty esiintyjä maailmalla, ja yhtye konsertoikin tiuhaan Suomen rajojen ulkopuolella. Yhtyeen joulukonsertit ovat suurelle yleisölle tuttuja, mutta syksyisissä tunnelmissa yhtyettä kuullaan harvemmin täällä kotimaassa.
Rajaton Syksy -konserteissa kuullaan yhtyeen uran varrelta poimittuja yleisön suosikkikappaleita sekä aivan uusia sävellyksiä.
Tervetuloa konserttiin – ääni on Rajaton!
Konsertin kesto noin 2h, sis. väliajan.
Rajaton:
Essi Wuorela
Aili Ikonen
Soila Sariola
Ahti Paunu
Jussi Chydenius
Liput:
Peruslippu 38,50 €

Ismo Leikola - Sanomista K-18
2023-10-25 19:00
Naurunyörit ratkeavat tulevana syksynä, kun Ismo vyöryy Suomeen uuden settinsä kera! Tuttuun tapaan Ismo pistää yleisön nauramaan, ajattelemaan, oivaltamaan, yllyttämään ja välillä hiukan punastumaankin…
”Sanomista” on uusi koko illan stand -up show, jossa ei sanoja säästellä. Maailmaa ja ihmiseloa tarkastellaan haukansilmällä ja ydinfyysikon analyyttisyydellä – Ismon uuden elämäntilanteen kautta.
Esityksen kesto n. 2h- 2,5h, sis. väliajan.
Liput:
Peruslippu 39,50€
Eläk, opisk, työtön 36,00€
Show & Dinner 85,50 €
SHOW & DINNER- PAKETTI:
Ruokailu klo 17.30 alkaen
Esitys klo 19
Menu
Bufeesta
Alkuruoat
Raikkaita salaatteja
Marinoitua punasipulia
Paahdettua tomaattia
Grillattua artisokkaa
Sitruunamaustettuja oliiveja
Leipäkrutonkeja
Paahdettuja siemeniä ja pähkinöitä
Katkarapuja
Savulohta ja Dijon- kastiketta
Pääruokana
Grillikanaa Arrabiatta
Possunposkia BBQ
Paahdettuja perunoita ja kauden kasviksia
Jälkiruoka
Kirsikka- vaniljakakkua
Kahvi
Tee
Lisätietoa:
Ryhmämyyntitiedustelut:
info@mikaeli.fi
juha.heikkila@mikaeli.fi
Ravintolan tiedustelut:
Henrik Rajamäki
0440 213 014
henrik@serviini.fi
Ikäraja:
K-18
Tuotanto:
W&T Comedy

The Ukrainian Ballet of Peace - JOUTSENLAMPI
2023-10-23 19:00
The Ukrainian Ballet of Peace – JOUTSENLAMPI
HUIKEAN YLEISÖ- JA ARVOSTELUMENESTYKSEN VIIME SYKSYNÄ SAAVUTTANUT UKRAINALAINEN BALETTIPRODUKTIO PALAA SUOMEEN LOKAKUUSSA 2023!
Yleisön toivomuksesta ja viime syksyisen menestyksen siivittämänä klassinen Joutsenlampi-baletti palaa Suomeen lokakuussa 2023. Paikkakuntia on tällä kertaa kymmenen, esityksiä yksitoista.
Suomalaisilla on tilaisuus nauttia huipputason baletista Lappeenrannassa 13. päivä, Kotkassa 14. päivä, Helsingissä 15. päivä, Hyvinkäällä 16. päivä, Turussa 17. päivä, Hämeenlinnassa 18. päivä, Jyväskylässä 19. päivä, Oulussa 20. päivä, Rovaniemellä 21. päivä (2 esitystä) ja Mikkelissä 22. päivä lokakuuta 2023.
Balettiryhmän esitykset viimevuoden joulukuussa 2022 olivat niin yleisö- kuin arvostelumenestyksiäkin. ”Ukrainan kansallisbaletti tanssi sodan polvilleen vahvalla Joutsenlammellaan.” (TS 20.12.2022)
“Odotamme innolla toista Suomen kiertuetta. Joulukuun kiertueella suomalaisilta saamamme vastaanotto oli niin lämmin ja sydämellinen, että on suuri ilo palata takaisin Suomeen. Ukrainan sota on luonnollisesti vaikeuttanut toimintaamme, mutta olemme kiitollisia, että kiertue voidaan ja halutaan jo toistamiseen järjestää Suomessa. Tulemme maahanne tanssimaan vapauden ja rauhan puolesta. Tulemme tuomaan toivoa paremmasta tulevaisuudesta. Haluamme esityksellämme mahdollistaa sen, mistä unelmoimme”, sanoo ryhmän balettitanssija Irena Muradova.
Balettiryhmä on kiertänyt kansainvälisillä kiertueilla ympäri Yhdysvaltoja ja Kanadaa, Eurooppaa ja Aasiaa sekä tehnyt menestyksekkäitä kiertueita kotimaassaan Ukrainassa. Joutsenlampi on toteutettu baletin parhaita perinteitä kunnioittaen ja sen mestareiden kuten Natalia Makarovan, Rudolf Nurejevin ja Mihail Baryshnikovin viitoittamalla tiellä.
Odette-Odilen pääroolin Suomen kiertueella tanssii prima ballerina Iryna Khandazhevskaya, joka on kerännyt ylistäviä arvosteluja ympäri maailman. Joutsenlampi-baletin miespääosassa nähdään kansainvälisen tanssikilpailun Ateenassa vuonna 2018 voittanut Aleksey Knyazkov. Baletin lavastukset on räätälöity Ukrainan taitavimpien tekijöiden toimesta ja näyttävistä asusteista vastaavat Odessan ja Kiev National Theatres of Opera and Balletin pukumestarit.
Joutsenlampi on Venäjän keisarikunnassa vuonna 1840 syntyneen säveltäjä Pjotr Tšaikovskin säveltämistä kolmesta baletista – Joutsenlampi, Prinsessa Ruusunen ja Pähkinänsärkijä – ensimmäinen. Huhtikuussa 1876 valmistunut Joutsenlampi on yksi kaikkien aikojen tunnetuimmista ja arvostetuimmista baleteista. Nykypäivänä nähtyjen Joutsenlampi-esitysten koreografia perustuu useimmiten pääbalettimestari Marius Petipan ja balettimestari Lev Ivanovin tekemään nelinäytöksiseen versioon vuodelta 1895. Joutsenlammen Suomen ensi-ilta 17. tammikuuta 1922 oli koko Suomalaisen Oopperan baletin ensimmäinen balettiesitys.
”Taide kuuluu sivistyneen yhteiskunnan ytimeen. Sen merkitys korostuu erityisesti silloin, kun ihmiset ja yhteisöt kohtaavat vaikeuksia. Taide kurottaa kohti tulevaa, se auttaa näkemään toisin, se herättää kuvittelukyvyn ja auttaa näkemään valoa siellä, missä on pimeää. Taide tuo lohtua, sillä toisin näkeminen tuo esiin vaihtoehtoisia tapoja kokea mielekkyyttä ja merkityksellisyyttä elämässä.” (Turun Sanomat / professori Eeva Anttila, 28.4.2020)
“The images produced by artists historicize war’s sick seductiveness while concentrating the mind on past, present, and, ineluctably, future calamity.” (The New Yorker / Peter Schjeldahl, 14.3.2022)
Esitykset klo 19.00. Ovet 1h ennen esitystä. Esityksissä on väliaika. Tapahtuman kesto noin 2,5h.
Lippujen hinnat:
Rivit 1 – 10: 89,90 €
Rivit 11 – 21: 79,90 €
Parvi 69,90 €
Järjestäjä Tiger Production Oy

THE KING OF SWING - WOYTEK MROZEK & THE1ST NEW YORK ORCHESTRA / SIIRTYY
2023-10-22 19:00
Tapahtuma siirtyy vuoteen 2024, konsertin uusi ajankohta Mikaelissa on sunnuntai 28.4.2024 klo 19. Jo ostetut liput käyvät sellaisenaan.
Mikäli haluat palauttaa liput, onnistuu se 22.10. mennessä osoitteessa https://web.lippu.fi/palautus/

Woytek Mrozek & The 1st New York Orchestra saapuu Suomeen ainutlaatuisen ”The King of Swing” -konserttinsa kanssa.
Luvassa on unohtumaton ilta legendaaristen swing-orkestereiden suurimpia hittejä, kuten Benny Goodman, Glenn Miller, Frank Sinatra, Artie Shaw ja Michael Bublé, esitettynä klassisen Big Bandin säestyksellä. Tämä upea esitys on suunnattu niin swing-faneille kuin musiikin romantikoille, ja vie kuulijat ainutlaatuiseen matkaan swing-musiikin maailmaan. Kuullaan muun muassa legendaarisia kappaleita kuten ”Don’t Be That Way”, ”Moonlight Serenade”, ”Petite Fleur”, ”China Boy”, ”American Patrol”, ”Mack the Knife”, ”Tico-Tico”, ”Chattanooga Choo Choo”, ”Pennsylvania 6-5000”, ”Dizzy Fingers”, ”Clarinet Marmalade”, ”What a Wonderful World”, ”Strangers on the Shore”, ”In the Mood”, ”New York-New York”, ”Sweet Georgia Brown” ja ”Sing, Sing, Sing”.
Tule ja nauti ikonisen swing-musiikin kauneudesta ja intohimoisesta esityksestä!
Kesto 2h 15 min, väliaika
Liput:
Peruslippu 42,50 €
Opiskelija ja eläkeläinen 36,00 €
Peruslippu 30,00 € (Rivit 2, 3, 17, 18, 19, 21)

Irina -konserttisalikiertue
2023-10-20 19:00
Irina lähtee harvinaiselle konserttisalikiertueelle
Irina lähtee lokakuussa kuusi paikkakuntaa käsittävälle konserttisalikiertueelle. Konserttien sisältö on suunniteltu konserttisaleja varten ja niissä tullaan kuulemaan tarinallinen läpileikkaus Irinan tuotannosta. Ohjelmisto koostuu lukuisista Irinan hiteistä, sekä tarkasti valikoiduista muista kappaleita.
Urallaan yli tuhat keikkaa tehnyt Irina on tehnyt viimeksi varsinaisen konserttisalikiertueen vuonna 2010. Luvassa on siis harvinainen konserttielämys sen sisällön, sekä esiintymispaikkojen suhteen.
Kesto 2 x 40min (väliaika 20min)
Liput 39,00 €

YONA – Tähtii ei voi omistaa / Peruuntuu
2023-10-19 19:00
Valitettavasti Yona – Tähtii ei voi omistaa -konsertti joudutaan perumaan. Konsertti oli tarkoitus järjestää Mikaelissa 19.10.2023.
Liput on mahdollista palauttaa Lippu.fi sivujen kautta: https://web.lippu.fi/palautus/
Palautus on mahdollista 21.10.2023 asti.
Pahoittelemme konsertin peruuntumisesta aiheutunutta harmia.

Yona lähtee konserttisalikiertueelle lokakuussa
Kotimaisen taidepopin supertähti Yona suuntaa yhtyeineen Suomea halkovalle konserttisalikiertueelle lokakuussa. Yhdeksän kaupungin Tähtii ei voi omistaa -kiertueen liput tulevat myyntiin perjantaina 18.8. klo 10:00. Kiertue kantaa pian julkaistavan uuden kappaleen nimeä.
Mittavan ja taiteellisesti kunnianhimoisen uran tehnyt Yona (oik. Johanna Rasmus) valmistelee parhaillaan yhdeksättä studioalbumiaan. Yona tunnetaan ennakkoluulottomasta tavastaan yhdistellä eri musiikkityylejä ja hänen kappaleilleen on ominaista vahva tunnelataus ja elokuvallisuus.
Yonan ilmaisuvoimaisessa yhtyeessä soittavat Juhani Grönroos (kitara), Juho Kanervo (sello), Antti Kujanpää (koskettimet), Tuomas Timonen (rummut), Antti Kivimäki (basso), Paavo Malmberg (ääni) sekä Jaakko Peltonen (valot).
Kriitikoiden ylistämä, Tapiola Sinfoniettan kanssa tehty, viimeisin albumijulkaisu Uni johon herään palkittiin viime vuonna sekä Kriitikoiden valinta -Emmalla että Teosto-palkinnolla. Albumi oli lisäksi ehdolla arvostetun Pohjoismaiden neuvoston musiikkipalkinnon saajaksi ja esitettiin kokonaisuudessaan loppuunmyydyissä konserteissa ympäri Suomen. Viime vuonna Yona ihastutti myös uusimmalla Vain elämää -kaudella.
Liput 42,00 €
Järjestäjä Loud’n Live Promotions Oy

Stand up- ilta Jacke Björklundin kanssa
2023-10-13 19:00
Satiirin kuningas ja sarkasmin keisari. Hyvät naiset ja herrat, Jacke Björklund!
Kotimaan suosituimpiin stand up -koomikoihin lukeutuva Jacke Björklund jatkaa kiertuettaan suuren kysynnän vuoksi myös syksyllä 2023. Kiertue saapuu Mikkelin Mikaeliin perjantaina 13. lokakuuta.
Huippusuositun koomikon esitykset ovat olleet viime aikoina lähes poikkeuksetta loppuunmyytyjä, joten lippujen hankkimisen suhteen ei kannata aikailla.
Tervetuloa nauramaan Stand up -iltaan Jacke Björklundin kanssa!
Keikan kesto noin 1,5h väliaikoineen
Liput 32.00 €

Aavan meren tuolla puolen – muistoissa Reijo Taipale
2023-10-10 19:00
Reijo Taipaleen laulut ja elämäntarina konserttikiertueelle
Aavan meren tuolla puolen – muistoissa Reijo Taipale
Iskusävelten ja tangon mestarilaulajana ja tulkitsijana tunnettu Reijo Taipale ja hänen laulunsa ovat juurtuneet suomalaisten sydämiin. Rakastetun laulajan matka päättyi muutama vuosi sitten, mutta laulut ja tarina jäivät elämään.
Helmi-maaliskuussa 2023 rakastettu konsertti saa jatkoa ja kiertää Pohjois-Suomessa uudistuneella solistikattauksella. Konserttikiertueen musiikki ja tunnelma ovat käsinkosketeltavia, kun solistit muistelevat suomalaisen syvien rivien tulkkina esiintyneen Reijon elämäntaivalta ja esittävät Reijon muistokkaita iskelmiä eri vuosikymmenten varrelta.
Muistokonsertissa hurmaavat Teemu Roivainen, Leif Lindeman ja Henry Friman. Kapellimestarina nähdään itseoikeutetusti Reijo Taipaleen luottomies ja hänen kanssaan pitkään keikkaillut, Kultaisen Harmonikan mestari Jani Helenius. Musiikista vastaa Heleniuksen juhlaorkesteri. Esitystä elävöittävät taustaprojisointina esitettävät ajan kuvat, mm. Reijon kotialbumin valokuvat.
Reijo Taipale syntyi 9. maaliskuuta 1940 Miehikkälässä ja kuoli 26. huhtikuuta 2019 Helsingissä.
Konsertti on ikärajaton
Liput
Early Bird lippu huhtikuun ajan 37,00 €
Peruslippu 39,00 €
Ryhmät min 20 hlöä: 36,00 €
Järj. Magnum Live

Jokeri pokeri Box - DeLuxe SHOW
2023-10-07 15:00 - 17:00
Lasten ja aikuisten legendaarinen kestosuosikki ja TV:stä tuttu maailmanmestari-taikuri Simo Aalto juhlii kuluvana vuonna 45-vuotista uraansa esiintyvänä taiteilijana. Simo ja avustaja-vaimonsa Kirsti juhlivat merkkipaalua syksyllä 2023 alkavalla mittavalla kuudentoista paikkakunnan Jokeri Pokeri Box DeLuxe-kiertueella.
Kiertue starttaa Simon syntymäkaupungista Oulusta syyskuun puolessa välissä. Tällä kiertueella on ensimmäistä kertaa koskaan mukana Special Guest Star ja tämän viitan harteilleen on saanut Simon oma tytär, vatsastapuhuja Sari Aalto. Sari muistetaan vuoden 2017 Talent Suomi -ohjelman kakkossijastaan sekä lukemattomista videoistaan TikTok -palveluun, jossa hänellä on käsittämättömät yli 5 miljoonaa seuraajaa! Sari tuo tietysti mukanaan Simpanssi-Anssin, joka on hurmannut lapset ja aikuiset keikoilla ympäri Suomen
Uudessa iloisessa showssa on ihmeteltävää koko perheelle. Simo tarjoilee maailman parhaita taikatemppuja ryyditettynä hyväntuulisella lavashowlla. Kolmikon mukaansatempaava esiintyminen takaa, että taikapölyn vaikutus säilyy pitkään, mieli virkistyy ja arjen pyöritys unohtuu. Sanalla sanoen luvassa on laadukasta estradiviihdettä!
Simon omin sanoin: ”Pitkän urani aikana on jo yksi sukupolvi, ysärilapset, kasvanut aikuisiksi ja he tulevat nyt omien lastensa kanssa katsomaan lapsuutensa idolia. Siksi haluan tarjota iloa ja ihmetystä kaikenikäisille.”
Peruslippu 19,50€
Ryhmälippu min 10hlöä 16,00€ / lippu
Narikka on tähän tapahtumaan ilmainen!

Rakuunasoittokunta – Päämajakaupungin kaikuja
2023-10-06 19:00
Konsertti on ylikapellimestari Pasi-Heikki Mikkolan jäähyväiskonsertti hänen siirtyessään reserviin ensi vuoden alussa. Konsertissa kuullaan Mikkolan säveltämiä marsseja ja sovittamia viihdesävelmiä. Solistiksi saapuu laulaja Milana Misic, joka laulaa äitinsä Laila Kinnusen tunnetuimpia lauluja.
Konsertin kesto noin 2,5 tuntia, sisältää väliajan.
Liput 20,00 €
Tulossa myyntiin ma 28.8. klo 9!

Mikkelin kaupunginorkesteri: WASSER LAULUA ETSIMÄSSÄ – Lastenmusiikkikonsertti
2023-10-04 18:00
Säveltäjä ja kapellimestari: Johanna Almark
Ohjaus: Minttu Tamski
Päärooleissa: Eija Ahvo, Sigrid Saartamo ja Janne Sihvo
Kuoro: Mikkelin Päämajakoulun musiikkiluokkien 3. ja 4 luokat (opettaja: Jarmo Hänninen)
Taidemaalari: Sebastian Lindberg
Käsikirjoitus ja sanoitus: Heta Heiskanen
Wasser laulua etsimässä on uusi lasten vesisatukonsertti, joka saa kantaesityksensä Mikkelissä. Johanna Almarkin säveltämä musiikki johdattaa katsojat vedenvartijoiden kylään, jossa Jää-mummi (Eija Ahvo) ja hänen lapsenlapsensa Wasser (Sigrid Saartamo) etsivät Wasserin kadoksissa olevaa laulua. Laulu ei ole löytyäkseen, mutta pulloposti johdattaa Wasseria lähteelle, Saimaalle, mutta myös yllättävän kauas. Musiikki vie tunnelmiltaan klassiseen, kansanmusiikkiin ja jopa afroon Mikkelin kaupunginorkesterin ja lapsikuoron voimalla. Tarkimmat kuulijat löytävät lauluista viittauksia Mikkelistä tuttuihin paikkoihin.
Taiteellista työtä on tukenut The Eric and Wendy Schmidt Fund for Strategic Innovation. Sadun ja musiikin ennakkotestautusta on tehty yhteistyössä ENO Schoolnet ry:n kanssa Joensuussa keväällä 2023. Lisäksi yhteistyössä on toiminut Itä-Suomen yliopiston luonnonvarahallinnan professori Irmeli Mustalahti WATER-tutkimusyhteisöstä sekä Suomen Vesistösäätiö ja Vesi vanhin voitehista – mitä ihmettä -hanke.
LIPUT: 10 € (perhelippu samassa taloudessa asuvilta 35 €)
HINTA S-ETUKORTILLA 8 € (perhelippu 30 €)
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Kahvio on kiinni keskiviikkona 4.10.
Järjestäjä: Mikkelin kaupunginorkesteri

Suvi Teräsniska – Särkyneiden sydänten tie
2023-09-30 19:00
SUVI TERÄSNISKA LÄHTEE SYKSYLLÄKATTAVALLE KONSERTTISALIKIERTUEELLE
Viime syksynä loppuunmyydyllä Ihmisen poika -kiertueellaan hurmannut, upea SuviTeräsniska lähtee syksyllä kattavalle konserttisalikiertueelle. Särkyneiden sydänten tie nimellä kulkeva kiertue alkaa 29. syyskuuta Varkaudesta ja päättyy 5. Marraskuuta Säkylään. Liput kiertueen konsertteihin ovat nyt myynnissä. Katso tarkemmat paikkakuntakohtaiset konsertti- ja lipunmyyntitiedot osoitteesta: warnermusiclive.fi/suviterasniska
-Olen laulanut rakkaudesta ja ihmissuhteista läpi urani. Nyt halusin tehdä illan, jonka aikana hoidetaan särkyneitä sydämiä ja lauletaan tarinoita rakastamisen vaikeudesta. Esitän konsertissa omia tuttuja biisejä vuosien varrelta. Lisäksi kuullaan julkaisemattomia lauluja tulevalta albumilta. Mausteena pari minulle tärkeää lainabiisiä oman elämäni soundtrackilta. Lämpimästi tervetuloa konserttiin, Suvi kuvailee tulevaa kiertuetta.
Liput alk. 39,50€
Kesto noin 2h sisältäen väliajan
Katso tarkemmat paikkakuntakohtaiset konsertti- ja lipunmyyntitiedot osoitteesta:
www.warnermusiclive.fi/suviterasniska
Järj. Warner Music Live

Mikkelin kaupunginorkesteri: PEER GYNT
2023-09-28 18:00
Erkki Lasonpalo, kapellimestari
Lilja Haatainen, viulu
Giuseppe Verdi: La forza del destino -alkusoitto
Max Bruch: Skottilainen fantasia viululle ja orkesterille op. 46
Edvard Grieg: Peer Gynt sarjat nro 1 & 2
Syksyn keskellä Mikkelissä on tarjolla upea spektaakkeli, kun kaupunginorkesteri yhdistää voimansa Sinfoniaorkesteri Vivon kanssa päätä huimaavan ohjelman parissa.
Vuonna 1874 norjalainen näytelmäkirjailija Henrik Ibsen tilasi maanmieheltään, säveltäjä Edvard Griegiltä musiikin Peer Gynt -näytelmäänsä. Loppu on historiaa: sävellys sisältää tunnetuimpia melodioita klassisen musiikin maailmassa. Säveltäjä muokkasi myöhemmin näyttämömusiikin pohjalta kaksi orkesterisarjaa, jotka ovat saaneet sittemmin huiman suosion. Tarjolla on hurjaa dramatiikkaa, mutta myös elegistä lyyrisyyttä, siis kansallisromantiikkaa parhaimmillaan.
Viulisti Lilja Haatainen on hämmästyttänyt musiikkimaailmaa viime vuosina. Vasta 12-vuotiaalla viulun huippulahjakkuudella on jo useampi viulukilpailuvoitto ja esiintymisiä ammattiorkesterien solistina niin kotimaassa kuin ulkomaillakin. Nyt Haatainen tarttuu Max Bruchin skotlantilaisista kansanlauluista ammentavaan Skottilaiseen fantasiaan viululle ja orkesterille.
Lisätään alkupalaksi vielä Giuseppe Verdin alkusoitto La forza del destino -oopperasta, niin luvassa on takuulla ikimuistoinen konsertti-ilta. Vivon taiteellinen johtaja ja Mikkelin kaupunginorkesterin pääkapellimestari Erkki Lasonpalo luotsaa joukkojaan tässä dramaattisessa ohjelmassa.
LIPUT: 30 € / 27 € / 12 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri yhteistyössä Sinfoniaorkesteri Vivon kanssa

Design Market Mikkeli 23.-24.9.2023
2023-09-24 10:00 - 17:00, 2023-09-23 14:00 - 17:00
Design Market Mikkeli 23.-24.9.2023 Mikaelissa
Suosittu kotimaisen designin myyntitapahtuma Design Market Mikkeli järjestetään la-su 23-24.9.23. Tapahtumassa on esillä kotimaisen muotoilun vakiintuneita brändejä sekä joukko uusia tulokkaita. Myyntitapahtumaan yleisöllä on vapaa pääsy.
Ovet ovat avoinna la 14-21 ja su 10-16
Lue lisää tapahtumasta täältä.
Konsertti, dinner ja brunssi osana tapahtumaa
Tänä vuonna meillä on hieno kokonaisuus yhteistyössä konsertti- ja tapahtumatalo Mikaelin ja Serviinin kanssa. Ovet aukeavat lauantaina klo 14.00 ja osana tapahtumaa Konserttitalo Mikaelissa esiintyy yksi Suomen tuoreista eturivin artisteista: Viivi! Konsertti on klo 18, Mikaelin ravintola on avoinna koko tapahtuman ajan ja tortillabuffet on tarjolla la klo 16-20.30. Ovet sulkeutuvat klo 21.00. Sunnuntaina Design Market on avoinna klo 10-16. Mikaelin ravintolassa on tarjolla brunssi ja livemusiikkia.
Lauantai
Tortillabuffet
klo 16-20.30
Herkullinen ja runsas tortillabufee
Saatavilla myös gluteeniton ja kasvisversio.
Menun sisältö saattaa vaihdella saatavuuden mukaan.
Hinta paikanpäällä ostettuna 24,50 €.
Menu
Värikkäitä punajuuri- ja porkkanatortillalettuja
Vehnätortillalettuja
Gluteenitttomia tortillalettuja
Guacamolea
Creme fraichea
Salsaa
Coleslawta
Rapeaa salaattia
Pikkelöityä punasipulia
Tomaattia
Jalapenoja
Kurkkua
Tacoja
Lämpimänä
Cajun paahdettua kanaa L,G
Mustapapu- paprikapaistosta L,G
Mausteista nyhtöpossua L,G
Sunnuntai
Brunssi
Klo 11-14
Runsas sunnuntaibrunssi nautittavaksi desing markettiin tutustumisen yhteydessä.
Hinta 16,00
Brunssi
Rapeita salaatteja ja kurkkua M, G
Caesar- kastiketta L, G
Talon salaatinkastiketta M, G
Pikkelöityä punasipulia M, G
Mini luumutomatteja M, G
Hedelmiä M, G
Leipäkrutonkeja M
Marinoituja kauden kasviksia M, G
Talon loimulohta ja creme fraiche- kastiketta L, G
Kotimaisia juustoja ja tyrni- omenahilloa L
Leikkeleitä M, G
Ranskalaista kinkkupiirasta – Quiche Lorraine L
Marjasmoothie L, G
Vihersmoothie M, G
Lämpimät
Vuohenjuusto- perunamunakasta VL, G
Maalaismakkaroita L, G
Talon leipää L
Maustettua tuorejuustoa L, G
Jälkiruoka lajitelma

VIIVI | myynnissä myös show&dinner -liput
2023-09-23 18:00
VIIVI on 2020 debytoinut artisti, joka teki läpimurron vuonna 2021. Emma Gaalassa Vuoden tulokkaana palkittu tähti aloitti albumikiertueensa kesällä 2022 esiintyen valtaville yleisöille Suomen suurimmilla festivaaleilla.
Viime vuoden maaliskuussa julkaistu, ennätyksiä rikkonut ja platinaa striimannut debyyttilevy Parisuhdehautausmaa nousi Suomen virallisen albumilistan ykköseksi ja toi artistille yhteensä viisi Emma-ehdokkuutta. Läpimurtoartistin kappaleet USA, Lääke ja Hyväuskoinen ovat rikkoneet kulta- ja platinarajoja sekä viihtyneet lukuisia viikkoja radioiden soitetuimpien biisien joukossa. Viime lokakuussa VIIVI julkaisi dueton Robin Packalenin kanssa ja Ihana kipu teki suomalaista musiikkihistoriaa heti julkaisupäivänään rikkoen tämän vuosikymmenen päiväkohtaisen striimiennätyksen keräten yli 341 000 kuuntelukertaa Spotifyssa yhden vuorokauden aikana.
Konsertin kesto arviolta noin 45-60min, ei väliaikaa.
Samaan aikaan Mikaelissa Design Market. Suositussa designin myyntitapahtumassa on esillä kotimaisen muotoilun vakiintuneita brändejä sekä joukko uusia tulokkaita. Myyntitapahtumaan on yleisöllä vapaa pääsy ja se alkaa lauantaina 23.9. klo 14 ja kestää vielä konsertin jälkeenkin klo 21 saakka sekä seuraavana päivänä klo 10-16.
Lue lisää täältä!
LIPUT
Peruslippu 24,50€
Show&dinner 47,50 €
Tortillabufee à la Mikaeli
Lauantaina klo 16-20.30
Herkullinen ja runsas tortillabufee
Saatavilla myös gluteeniton ja kasvisversio.
Menun sisältö saattaa vaihdella saatavuuden mukaan.
Menu
Värikkäitä punajuuri- ja porkkanatortillalettuja
Vehnätortillalettuja
Gluteenitttomia tortillalettuja
Guacamolea
Creme fraichea
Salsaa
Coleslawta
Rapeaa salaattia
Pikkelöityä punasipulia
Tomaattia
Jalapenoja
Kurkkua
Tacoja
Lämpimänä
Cajun paahdettua kanaa L,G
Mustapapu- paprikapaistosta L,G
Mausteista nyhtöpossua L,G
Show&dinner -lippu sisältää noutopöytäbufeen, joka on tarjolla La 23.9.2023 klo 16-20.30 välisenä aikana.
Lippu ei sisällä pöytävarausta ravintolaan.
Voitte nauttia bufeen teille sopivaan aikaan klo 16-20.30 välillä.
Ravintola palvelee myös raikkaiden virvoikkeiden kera.
Ruokailun hinta (sisältyy Show&dinner -lippuun)
Peruslipun kanssa 22,00 € (myynnissä 16.6.-22.9.)
Show&dinner liput ovat myynnissä ennakkoon perjantaihin 22.9. saakka.
Tapahtumapäivänä lauantaina 23.9. ruokailun voi ostaa paikan päällä ravintolasta hintaan 24,50 €.
Pidätämme oikeudet muutoksiin.

Mikkelin kaupunginorkesteri: SAIMAA SINFONIETTA – REINILÄISITTÄIN
2023-09-22 19:00
Erkki Lasonpalo, kapellimestari
József Balog, piano
Antonín Dvořák: Legendat op.59, nro 1-4
Richard Strauss: Burleski pianolle ja orkesterille
Robert Schumann: Sinfonia nro 3 Es-duuri “Reiniläinen”
Saimaa Sinfonietan syyskauden ensimmäinen konsertti on romantiikan klassikoita pullollaan. Kapellimestari Erkki Lasonpalon johdolla päästään nauttimaan 1800-luvun musiikista kukkeimmillaan.
Richard Strauss kamppaili nuorena miehenä pianolle ja orkesterille säveltämänsä teoksen, Scherzo d-mollissa, kanssa. Teos todettiin teknisesti liian haastavaksi ja monimutkaiseksi, ja Strauss ohjasi tarmonsa muualle. Esiteltyään teoksen pianovirtuoosi Eugen d’Albertille, tämä ehdotti siihen muutoksia ja muokkauksen jälkeen teos sai myös uuden nimen, Burleski. Ajan myötä sävellyksestä tuli Straussin suosituimpia sävellyksiä, joka kuului myös hänen omiin suosikkeihinsa tuotannossaan. Unkarilaisen huippupianistin József Balogin taituruus pääsee loistamaan tämän teknisesti haastavan, mutta hurmaavan teoksen parissa.
Robert Schumannin Sinfonia nro. 3 ”Reiniläinen” sai innoituksensa säveltäjän Reininmaalle tekemän matkan jälkeen. Alueen luonto ja erityisesti Kölnin katedraali tekivät vaikutuksen romantikkosäveltäjään ja niinpä Schumann sävelsi varsin lyhyessä ajassa uuden sinfoniansa suuren inspiraation vallassa. Viisiosainen teos on romanttista orkesterisointia vaikuttavimmillaan ja värikkäimmillään, jossa on myös Beethovenin vaikutus vahvasti kuultavissa.
Tunnelmallisen ohjelman täydentää Antonín Dvořákin Legendat -sarjan neljä ensimmäistä osaa, joissa liikutaan syvällisen mietiskelevissä tunnelmissa rikkaan orkestroinnin sävyttämänä.
LIPUT (Mikaelin konsertti): 30 € / 27 € / 12 €
HINTA S-ETUKORTILLA: 27 € / 25 € / 10 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

Korsuorkesteri & Kyösti Mäkimattila: Malja huomispäivälle -konsertti
2023-09-12 18:00
Kun Korsuorkesterin syntysanat lausuttiin ääneen 33 vuotta sitten – tuskin kukaan osasi arvata, millainen menestystarina oli syntymässä. Ryhmä on vuosikymmenet pysynyt viihteen etulinjassa, tyylilleen uskollisena. Musiikkimaailmaa seuraavat ihmiset osaavat yhdistää Korsuorkesterin sota-ajan laulujen tulkiksi. Ansiolistalla komeilee Suomen Mestari orkesteri 1994 -kilpailun voitto, Syksyn Sävel -kisat sekä lukuisat konserttikiertueet ja levytykset. Orkesteri on saavuttanut urallaan paljon ja saanut lukuisia hienoja mahdollisuuksia toteuttaa unelmiaan. Vuonna 2012 Korsuorkesterin oli tarkoitus laittaa kokonaan pillit pussiin ja lopettaa keikkailu, mutta yleisö kaipaa heitä yhä esiintymisareenoille! Jatkuvasti kuuluu toiveita toiveiden perään, jotta ryhmä palaisi viihdyttämään. Aktiiviura on jäänyt, mutta syyskuussa on sopiva hetki sinetöidä pitkä ura jäähyväiskonsertteihin.
– ”Onpa kiva syyskuu tulossa! Saan pitkästä aikaa vetää arvokkaat vm. 1936 olevat sotilasvaatteet ylle ja ottaa naftaliinista rakkaan Korsukitarani. Voin lähteä tuttujen kavereiden kanssa nostamaan maljan huomispäivälle musiikin voimalla. Vielä kerran estradille. Kiitos kaikille osapuolille tästä ilon sanomasta”, tunnelmoi Korsuorkesterin ensimmäinen ja viimeinen jäsen Pepe Kovanen.
Kiertueen vieraaksi on kutsuttu tänä vuonna 10 v. juhlavuottaan viettävä Tangokuningas 2013 Kyösti Mäkimattila. Kyöstin ja Korsuorkesterin yhteistyö on ollut saumatonta jo vuosia ja esiintyjistä on helposti aistittavissa hyvän ystävyyden lämmin side. Korsulaiset ovatkin siirtäneet viestikapulaa Kyöstin suuntaan.
Korsuorkesterin kokoonpanossa ovat Pepe Kovanen, Ami Varjotie, Kalevi Hautamäki, Jarmo Peippo ja Markku Juoksukangas. Kokoonpanoa täydentää Varjokuva-orkesterin riveistä tuttu kosketinsoittaja Juha Maunu.
– ”Mun vyönsoljessa lukee ”Ole valmis”. Siksipä en epäröinyt sekuntiakaan, kun Pepe kysyi mukaan. Aina on hyvä hetki tehdä pieni kierros Korsuorkesterin kanssa. Tämä on suuri ilo”, Kyösti Mäkimattila kiteyttää kunnioitusta äänessään.
Malja huomispäivälle – isänmaallinen jäähyväiskiertue
Konsertit alkavat klo 18. Kesto n. 2,5 h sisältäen väliajan.
Liput:
Rivit 1-10, 59,00€
Loput rivit 49,00€
Järjestäjä: Gramofoni

PERUTTU: Jukka Kuoppamäki – neljä syyskuun sunnuntaita- konserttisarja
2023-09-10 15:00 - 17:00
Päivitetty 18.7.2023
Jukka Kuoppamäki – neljä syyskuun sunnuntaita on PERUTTU.
Lippujen palautus onnistuu Lippupisteen palautuslomakkeen kautta: https://web.lippu.fi/palautus
Palautuspyynnöt 30.9.2023 mennessä.

JUKKA KUOPPAMÄKI ON PÄÄTTÄNYT JÄTTÄÄ JÄÄHYVÄISET KONSERTTIYLEISÖLLE
Jukka Kuoppamäki täyttää 81 vuotta 1. päivä syyskuuta 2023.
Ensi syksyksi oli sovittu keikkoja ja konsertteja muun muassa Tampereelle, Hyvinkäälle, Haminaan, Mikkeliin ja Ikaalisiin. Nämä esiintymiset joudutaan nyt valitettavasti Jukan toiveesta peruuttamaan.
Keikkamyyjälleen lähettämässään viestissä Jukka kertoo seuraavaa:
”Sydän täynnä kiitollisuutta – ja myös ripaus haikeutta – on yli 60 keikkailuvuoden jälkeen koittanut hetki todeta, että on aika ripustaa keikkakitara naulaan, kiittää ja kumartaa, ja jättää jäähyväiset konserttiyleisölle.

Teitä kaikkia kiittäen,

Jukka Kuoppamäki“

Syyskuun 10. päivä sunnuntaina esiintyy Jukka Kuoppamäen neljän konsertin sarja Mikkelin Mikaelissa klo.15.00. Tällä kertaa lavalle nousee Jukan lisäksi hänen tyttärensä Inka Auhagen, sekä Jukka Ruusumaan johtama orkesteri.
”Syyskuun 4 sunnuntaita”-konserttisarja on sisällöltään ikivihreä ajatellen Jukan laajaa tuotantoa, sekä hänen pitkää, yli 60 vuotta kestänyttä uraansa.
Konsertin saatiin mukaan Inka Auhagen, jonka kaunis ääni tuo kuulijoille lisämausteen sangen miehisessä bändissä!
Jukka Ruusumaan pitkä kokemus ja yhteistyö Jukan kanssa on saumaton ja toimiva, oli kyseessä sitten isompi bändi tai pienempi kokoonpano.
Konsertin sisältö on yksinkertaisesti Suomalaista viihdemusiikin historiaa, jota on turha kuvailla.
Tule viihtymään sunnuntaiseen iltapäivään!
Liput:
Ennakko 29,50 €
Ovelta 34,50 €

Hedberg – On the Road Again
2023-09-08 18:00
HEDBERG ON THE ROAD AGAIN – STAND UP -KIERTUE 2023
Kevään Hedberg On the Road kiertue saa jatkoa, nimittäin HEDBERG is ON THE ROAD AGAIN
Syksyn STAND UP kiertue alkaa perjantaina 1.9.2023 ja jatkuu 25.11.2023 asti.
Tervetuloa mukaan nauttimaan tästä komedian täyteisestä kokoillan showsta yksin, kaksin tai isommallakin porukalla.
Konserttisalikiertue kiertää 15 kaupunkia ympäri Suomen vieraillen Helsingissä, Espoossa, Mikkelissä, Turussa, Oulussa, Kouvolassa, Kaustisilla, Jyväskylässä, Hämeenlinnassa, Lahdessa, Lohjalla, Kuusamossa, Porissa, Kajaanissa sekä Kuopiossa.
Esityksen kesto n. 2 tuntia väliaikoineen.
Ikäraja: K-13
www.samihedberg.com
Liput:
Peruslippu 35,00€
Opiskelija, eläkeläinen 32,00€
Järjestäjä: Hedberg Live Oy

Mikkelin kaupunginorkesteri: JUHLAKONSERTTI – 120 vuotta rakkaudesta musiikkiin
2023-09-01 19:00
Erkki Lasonpalo, kapellimestari
Petri Kumela, kitara
Timo Riihonen, laulu
Ottorino Respighi: Antiikin aarioita ja tansseja, sarja nro 3
Mauro Giuliani: Kitarakonsertto nro 1 A-duuri, op.30
Kalervo Tuukkanen: Romanttisia tuokioita jousille op. 8
Johannes Brahms: Neljä vakavaa laulua, op. 121
Eduard Kolmanovski: Rakastan elämää
Rodolfo Falvo: Kertokaa se hänelle
Jean-Philippe Rameau: Les sauvages & Forêts paisibles oopperasta Les Indes galantes
Juhlaluento klo 17.15, Mikaeli.
Juhlaluennolla Jutta Julkunen esittelee orkesterin historiaa 120 vuoden ajalta. Luennon alkajaisiksi kuullaan Mikkelin musiikkiopiston musiikillinen tervehdys.
Mikkelin kaupunginorkesterin syyskausi alkaa juhlallisesti, kun Mikkelin musiikinystävät ry täyttää upeat 120 vuotta. Juhlan kunniaksi orkesterin vieraaksi saapuvat mikkeliläislähtöiset huippumuusikot, kitaristi Petri Kumela ja basso Timo Riihonen.
Italialainen säveltäjä ja kitaristi Mauro Giuliani oli 1800-luvun alun johtava kitaravirtuoosi, joka sävelsi soittimelleen lukuisan määrän teoksia ja vakiinnutti kitaran asemaa klassisen musiikin kentällä. Tunnetuimpia Giulianin sävellyksistä ovat hänen kolme kitarakonserttoaan, joista tässä konsertissa kuullaan konsertto nro 1 A-duurissa, jossa Petri Kumelan virtuositeetti pääsee oikeuksiinsa.
Basso Timo Riihonen tulkitsee osia Johannes Brahmsin viimeisestä laulusarjasta Neljä vakavaa laulua, jonka melankolinen tunnelma toimii vastapainona Giulianin kitarakonserton hyväntuuliselle klassismille. Lisäksi Riihonen esittää ikivihreät laulut Rakastan elämää ja Kertokaa se hänelle.
Paikallisväriä edustaa myös Mikkelistä kotoisin olleen säveltäjä Kalervo Tuukkasen jousiorkesterisävellys Romanttisia tuokioita, joka nimensä mukaisesti henkii tyylikästä romantiikkaa. Loistokasta on myös Ottorino Respighin Antiikin aarioita ja tansseja -sarjan sävelmaalailu.
Juhlakonsertti huipentuu Jean-Philippe Rameaun leikittelevään sävelkieleen, jossa solistit, orkesteri ja Etelä-Savon tanssiopisto järjestävät yhdessä riemastuttavan loppunäytöksen juhlan kunniaksi.
Juhlakonserttiin voit valita itsellesi sopivan lipunhinnan
LIPUT: 10 € / 25 € / 30 €
Tapahtumasta ja sen lipunmyynnistä vastaa Mikkelin kaupunginorkesteri, yhteystiedot täältä.
Järjestäjä: Mikkelin kaupunginorkesteri

LIPAN ALTA – KESÄKONSERTTI
2023-08-17 17:00 - 18:30
Mikkelin kaupunginorkesteri järjestää Lipan alta – Kesäkonsertin konserttitalo Mikaelin terassialueella pääovien vieressä torstaina 17.8. klo 17 alkaen. Konsertin ohjelmassa kuullaan monenlaista jousiorkesterimusiikkia konserttimestari Jyrki Lasonpalon johdolla. Luvassa on reilun tunnin mittainen kokonaisuus hyvää musiikkia ja kesätunnelmaa.
Pankalammen rantamaisemissa saadaan nauttia musiikin lisäksi virvokkeista Ravintola Mikaelin toimesta. Kahvila palvelee koko konsertin ajan ja virvokkeita voi käydä hakemassa ja nauttia koko esityksen ajan.
Tervetuloa mukaan leppoisaan kesätunnelmaan! Koska olemme ulkotiloissa on tilaisuuden järjestämiseen kuitenkin jätettävä pieni säävaraus. Toivotaan siis hyvää keliä!
Konsertissa ei ole väliaikaa.
VAPAA PÄÄSY!

MIKKELIN MUSIIKKIJUHLAT: HARRY POTTER IN CONCERT
2023-08-05 21:00 - 21:30
HARRY POTTER IN CONCERT
Äidinrakkaus

Lontoon Philharmonia
Anthony Gabriele, kapellimestari
John Williams – Patrick Doyle – Nicholas Hooper – Alexandre Desplat
Musiikkia Harry Potter -elokuvista autenttisen Lontoolaisorkesterin ja -kapellimestarin esittämänä – nyt on harvinaista herkkua tarjolla. Varaa paikkasi ajoissa, sillä nämä liput loppuvat nopeasti.
Huomioi konserttien ajankohta:
5.8.2023 klo 19.00
5.8.2023 klo 21.00
Liput 69€ / lapset/opiskelijat 59€
VIP -lippu 79€
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: HARRY POTTER IN CONCERT
2023-08-05 19:00
HARRY POTTER IN CONCERT
Äidinrakkaus

Lontoon Philharmonia
Anthony Gabriele, kapellimestari
John Williams – Patrick Doyle – Nicholas Hooper – Alexandre Desplat
Musiikkia Harry Potter -elokuvista autenttisen Lontoolaisorkesterin ja -kapellimestarin esittämänä – nyt on harvinaista herkkua tarjolla. Varaa paikkasi ajoissa, sillä nämä liput loppuvat nopeasti.
Huomioi konserttien ajankohta:
5.8.2023 klo 19.00
5.8.2023 klo 21.00
Liput 69€ / lapset/opiskelijat 59€ VIP -lippu 79€ S-Etuhintaan 59€ / lapset/opiskelijat 49€ /ei koske VIP-lippuja
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: JOUTSENTEN SIIVILLÄ
2023-08-04 20:00
JOUTSENTEN SIIVILLÄ
Rakkaudesta luontoon
Lontoon Philharmonia
Santtu-Matias Rouvali, kapellimestari
Yulianna Avdeeva, piano
Sergei Rahmaninov: Pianokonsertto nr 2
Jean Sibelius: Sinfonia nr 5
”Yksi elämäni suurista kokemuksista! Herrajumala sitä kauneutta”, Sibelius kirjoitti, kun näki tyynen veden pinnalta lentoon nousevia joutsenia ja kirjoitti päiväkirjaansa upean teeman, joka päätyi viidennen sinfonian finaaliin. Rahmaninovin toinen pianokonsertto lukeutuu säveltäjänsä rakastetuimpiin teoksiin.
Liput 119€ / lapset/opiskelijat 99€
VIP -lippu 139€
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: CELLOVE
2023-08-04 17:00
CELLOVE

Tatu Kauppinen, sello
David Munk-Nielsen, piano
Janáček – C. Schumann – R. Schumann – Rahmaninov
Moninkertainen pianokilpailuiden voittaja David Munk-Nielsen ja Turun sellokilpailun tuore voittaja Tatu Kauppinen yhdistävät nuorten lavaleijonien karismansa konsertissa, jonka ohjelmistoa he kuvaavat itse ultraromanttiseksi.
Liput 35€ / lapset/opiskelijat 25€
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: FROM LONDON WITH LOVE 2
2023-08-04 14:00 - 17:00
FROM LONDON WITH LOVE 2
Philharmonian kamarimusiikkiyhtye
Mikkeliläisyleisön hurmanneen Lontoon Philharmonian soittajat esiintyvät myös kamarimusiikkikonserteissa. Konsertin ohjelma ilmoitetaan myöhemmin.
Liput 25€ / lapset/opiskelijat 20€
Järj. Mikkelin Musiikkijuhlat
Lisätietoja: mikkelinmusiikkijuhlat.fi

Päämajasymposium
2023-08-04 10:00 - 17:00
Päämajasymposium järjestetään konsertti- ja kongressitalo Mikaelissa päivätapahtumana ja se on kaikille avoin ja maksuton. Symposium järjestetään nyt jo 14. kertaa.
Tapahtumassa on kaksi eri paneelikeskustelua, joiden teemoina ovat Suomen turvallisuus ja puolustus sekä henkinen kriisinkestävyys. Perinteinen Mannerheim-luento avaa tilaisuuden.
Symposiumin järjestävät Etelä-Savon maakuntaliitto ja Mikkelin kaupunki yhteistyössä Länsi-Savon, Yleisradion, Mikkelin Musiikkijuhlien, Sodan ja rauhan keskus Muistin ja Maavoimien esikunnan kanssa.
Tervetuloa päämajakaupunki Mikkeliin ja Symposiumiin!

OHJELMA:
10.00 Tilaisuuden avaus
Sodan ja Rauhan keskus Muisti: Ari Lahti, tukisäätiön hallituksen puheenjohtaja
10.10 Mannerheim-luento
Kansanedustaja, Antti Häkkänen
10.40 Musiikkiesitys
Mikkelin Musiikkijuhlat, On the Move! – Soiva tervehdys
10.50 Suomen turvallisuus ja puolustus
Kansanedustaja Jussi Halla-Aho
Maavoimien esikuntapäällikkö Jukka Jokinen
Suomen Pankin pääjohtaja Olli Rehn
Kenraaliluutnantti (res) Arto Räty
11.50 TAUKO
12.10 Henkinen kriisinkestävyys ja kulttuuriset juuret
Tutkija, tutkimusryhmänjohtaja Ville Kivimäki
Turun arkkihiippakunnan piispa Mari Leppänen
Savonlinnan Oopperajuhlien taiteellinen johtaja Ville Matvejeff
Suomen Kulttuurirahaston toimitusjohtaja Susanna Pettersson
13.10 Päätössanat
Yleisradion toimitusjohtaja Merja Ylä-Anttila
Päämajasymposiumin juontaa
toimittaja Jussi-Pekka Rantanen, Yleisradio
Pidätämme oikeudet kaikkiin muutoksiin.
Tilaisuuden paneelikeskustelut tulevat löytymään Yle Areenasta.

MIKKELIN MUSIIKKIJUHLAT: LICENCE TO FALL IN LOVE
2023-08-03 20:00
Esiintyjät
Lontoon Philharmonia
Erkki Lasonpalo, kapellimestari
Miina-Liisa Värelä, soprano
Ohjelmassa
Lotta Wennäkoski: Verdigris
Sibelius (arr. J. Kuusisto): Sarja Sibeliuksen lauluja
–väliaika—
Tšaikovski: Sinfonia nro 4 f-molli, op. 36
Esittely
Licence to Fall in Love -konsertissa on kirjaimellisesti lupa rakastua illan teoksiin!
Konsertin aloittaa Lotta Wennäkosken Verdigris, joka on säveltäjän oma viittaus Sibeliuksen Satuun. Sibelius-teemaa jatkaa Sarja Sibeliuksen lauluja, jotka on sovittanut Jaakko Kuusisto. Illan päättää Pjotr Tšaikovskin neljäs sinfonia f-molli, op. 36, jota säveltäjämestarin tiedetään pitäneen yhtenä onnistuneimmista sävellyksistään.
Konsertin johtaa Mikkelin Musiikkijuhlien uusi taiteellinen johtaja Erkki Lasonpalo. Konsertin solisti, sopraano Miina-Liisa Värelä on yksi Suomen lupaavimmista lyyris-dramaattisista sopraanoista. Hänet tunnetaan runsaasti kansainvälistä menestystä saavuttaneiden oopperarooliensa lisäksi laajan lied-ohjelmiston omaavana taiteilijana. Keväällä 2013 erinomaisin arvosanoin Sibelius-Akatemian oopperakoulutuksesta musiikin maisteriksi keväällä 2013 valmistunut Värelä voitti sekä Timo Mustakallio laulukilpailun kesällä 2011 Savonlinnan Oopperajuhlilla että Kangasniemen laulukilpailun kesällä 2009.
Liput
Liput 119€ / lapset/opiskelijat 99€ (sis toim.kulut)
VIP -lippu 139€ (sis toim.kulut)
S-Etuhintaan 109€ / lapset/opiskelijat 89€ (sis toim.kulut) /ei koske VIP-lippuja/
Järj. Mikkelin Musiikkijuhlat
Lisätietoja: mikkelinmusiikkijuhlat.fi

MIKKELIN MUSIIKKIJUHLAT: SUOMALAISEN MUSIIKIN MENESTYSTARINA
2023-08-03 17:00
MISTÄ SYNTYY SUOMALAISEN MUSIIKIN MENESTYSTARINA
Erkki Liikanen, juontaja
Lilja Haatainen (11v), viulu (Louis Spohr -viulukilpailun alle 13v sarjan voittaja)
Liisa Malmivaara, piano
Kreisler – Bruch

Yksitoistavuotias viulun ihmelapsi Lilja Haatainen voitti marraskuussa 2022 Weimarissa, Saksassa järjestetyn kansainvälisen Louis Spohr -viulukilpailun korkeintaan 13-vuotiaiden viulistien sarjan. Konsertin jälkeen keskustellaan Erkki Liikasen johtamassa paneelissa niistä tekijöistä, joista suomalaisen musiikin menestystarina syntyy.
Liput 25€ / lapset/opiskelijat 20€
Järj. Mikkelin Musiikkijuhlat
Lisätietoja: mikkelinmusiikkijuhlat.fi
